***НАРОДНО ЧИТАЛИЩЕ „ПРОБУДА – 1932“***

***село Браничево, община Каолиново, област Шумен***

***ГОДИШНО ОТЧЕТНО СЪБРАНИЕ***

***ОТЧЕТ***

***за дейността на Народно читалище „Пробуда – 1932“***

***Уважаеми членове на читалището,***

***поради усложнената епидемична обстановка, заради – COVID-19 Читалищното настоятелство свиква настоящото годишно събрание, за да отчете дейността на Народно читалище „Пробуда – 1932“ за отчетния период от 01.01.2021г. до 31.12.2021г. с 50% от членовете,***

***като се спазват строги противоепидемични мерки.***

През изминалия отчетен период на 2021 година работата на настоятелството, читалищните работници и самодейците продължи с реализирането на поставените

 ***ОСНОВНИ ЦЕЛИ:***

1. Утвърждаване на читалището като обществен и културен център, осигуряващ на гражданите равен достъп до всички видове информация и дейности;
2. Насърчаване на четенето със специално внимание към децата.
3. Утвърждаване ролята на читалището като координационен, експертно – консултантски център за населението от нашето населено място и близките до него села.
4. Разширяване контактите и партньорствата с институции, обществени организации, НПО, сдружения и съюзи;

***НЯКОИ ОТ ТЕЗИ ЦЕЛИ НЕ БЯХА ПОСТИГНАТИ, ПОРАДИ УСЛОЖНЕНАТА ЕПИДЕМИЧНА ОБСТАНОВКА!!!***

***ДЕЙНОСТИ И МЕРОПРИЯТИЯ:***

Както всяка година така и през предходната читалището продължи библиотечно – библиографското и информационно обслужване на читателите, потребителите и посетителите, при спазването на строги противоепидемични мерки. Библиотечният фонд наброява 7820. Всички библиотечни документи са инвентирани и заведени в Книгата за движение на библиотечния фонд. Основна цел в библиотечната дейност е привличане на читатели от най - ранна детска възраст. Затова се провеждат информационни уроци с учениците от началния курс, в които те се запознават с библиотеката и се създава интерес към четенето на книги. Освен това библиотекарят запознава младите читатели с наличните енциклопедии по география, история и др., които се предоставят за ползване в читалнята. През изминалата година са организирани три общоселски тържества – Баба Марта – заедно с децата от детската градина, 8 – ми март и Нова година.

ФИНАНСОВА ЧАСТ:

* Източници на финансиране – през отчетния период читалището е финансирано от два основни източника:
* Министерство на културата;
* Собствени приходи;
* Получени средства - от Министерство на културата финансирането е само като субсидия “Държавна дейност“. Държавната субсидия изцяло покрива най – неотложните разходи по издръжка на читалището, през отчетния период е в размер на - 7068 лева
* Изразходвани средства за периода
* Разходи за работни заплати – 4749,12 лв.

Организиране на художествено – творческата, читалищната и библиотечната дейност, както и поддръжката на читалището през 2021г., се осъществява от субсидия.

Собствените приходи са формирани, както следва:

* Членски внос – 35,50 лв.
* От други приходи – 2610 лв.

През 2021г. НЧ „Пробуда – 1932“ е извършвало своята дейност:

* С общо приходи – 9713,50 лв.
* Изразходваните средства по – възможно най-икономичния начин са в размер на – 7000,35 лв.

Остатък - 2713,15 лв

Приход от допълнителна стопанска дейност – няма

Материална база – сравнително добра направени са текущи ремонтни дейности.

Субсидирана численост на персонала – 0,4 бройка

През 2021г. е проведено само едно редовно заседание на Настоятелството. Компетентното и отговорно отношение на членовете на настоятелството осигуриха успеха на дейността на читалището и то все по уверено реализира инициативи в разнородни сфери- социална, информационна, културна и образователна. Разгледани са въпроси, касаещи читалищната работа, приемане на планове и отчети за финансови разходи за цялостната дейност на читалището. Поддържа се необходимата документация за извършване на периодичен инструктаж на щатните читалищни работници. Изготвени са досиета по трудова медицина, във връзка с изискванията по ЗБУТ. От името на настоятелството Ви благодаря за подкрепата, защото в трудната обстановка, в която сме принудени да работим, Вие, читалищните членове показвате, че духовната култура и изкуство, на които сте пазители, няма да остане в историята, докато я има институцията читалище.

 Азизе Моллова

 Председател на ЧН:

***НАРОДНО ЧИТАЛИЩЕ „ПРОБУДА – 1932“***

***село Браничево, община Каолиново, област Шумен***

***І. СПИСЪЧЕН СЪСТАВ НА НАСТОЯТЕЛСТВОТО***

* *Азизе Исмаил Моллова – председател;*
* *Анифе Бейхан Хамил – секретар;*
* *Севджихан Ридван Себардин – член;*

***ІІ. СПИСЪЧЕН СЪСТАВ НА НАСТОЯТЕЛСТВОТО***

* *Зехра Фикри Исмаил - председател;*
* *Неджмие Осман Али – член;*
* *Фикрие Алиева Хюсменова – член;*